Vangin laulu (Gorki)
Päivä syttyy, päivä sammuu;
 Mulla yö on ainiaan.
 Yötä-päivää vahdit valvoo,
 Tarkkaa aina akkunaan.

 Vartioikaa mielin määrin!
 Turhaa pyrkiä ois pois:
 Vaikka vapautta kaipaan,
 Murtaa kahleita en vois.

 Oi te raudat, kahleraudat,
 Vartijat te rautaiset!
 Eihän voine teitä konsaan
 Murtaa vangit murheiset.

 En nyt enää, niinkuin muinoin,
 Kulje kotinurmia.
 Multa nuoruusvoiman murti
 Synkkä tyrmä, vankila.

 Oi, sa korppi, musta korppi,
 Ylläni miks leijailet?
 Vaiko saavas’ luulet saaliin?
 Korppi, koskaan saa mua, et!